hotchpotch/miracl-hf-unified huggingface dataset:
Mindanao
Mindanao ni kisiwa kikubwa cha pili katika Ufilipino ambayo ni nchi ya visiwa. Eneo la visiwa ni 97,530 km² kuna wakazi milioni 22. Mji mkubwa ni Davao yenye wakazi milioni 1.5.
Jina hili latumiwa pia kutaja kundi la visiwa vya Ufilipino linayojumlisha kisiwa kikubwa cha Mindanao pamoja na funguvisiwa ya Sulu.
Mindanao ni kisiwa ambacho kipo upande wa mashariki kabisa wa eneo la Ufilipino na karibu zaidi na Borneo. Asili ya kisiwa hiki kama Ufilipino wote ni ya kivolkeno; ni sehemu ya milima ya kivolkeno iliyokua kuanzia vilindi vya bahari juu ya "pete la moto" kando la bamba la Pasifiki.
Uso wa Mindanao ni ufuatano wa safu za milima na mabonde kati yao. Magma na majivu ya kivolkeno zilijaza mabonde kadhaa na kuwa nyanda za juu zenya sehemu za tambarare. Pwani huwa pia vipande vbya tambarare vinavyokatwakatwa na milima inayoelekea hadi katika baharini.
Mlima mkubwa ni Apo unaofikia kimo cha mita 2,954, ni pia mlima mkubwa wa Ufilipino. 
Kuna malighafi nyingi ambazo bado hazikutumiwa kiuchumi kutokana na ugumu wa mawasiliano na hali ya kisiasa kisiwani hasa uhaba wa usalkama kutokana na uasi wa wakazi Waislamu dhidi mya serikali.
Wakazi wanatumia lugha mbalimbali. Watu wa kusini ya kisiwa ni zaidi Waislamu walio theluthi 1 ya wakazi wa Mindanao. Sehemu kubwa zaidi ya 60% ni Wakristo hasa Wakatoliki. Vikundi vidogo vilitunza dini na tamaduni asilia.
Kipindi cha Pasaka
Wayahudi wanaadhimisha Pasaka ya kale, ukumbusho wa kuvuka pakavu kati ya bahari, kutoka utumwani kuelekea uhuru. Wakristo wanaadhimisha Pasaka mpya, ukumbusho wa sadaka ya Agano Jipya la milele ambayo pamoja na Yesu wanavuka toka dunia hii kwenda kwa Baba: Kristo asingefufuka imani hii ingekuwa bure.
Maelezo yafuatayo yanatokana na mpango wa Kanisa Katoliki, lakini kwa kiasi kikubwa yanafaa pia kwa madhehebu mengine, kama vile Anglikana.
Wakati wa Pasaka hatusomi Agano la Kale kwa kuwa yaliyotabiriwa nalo yameshatimia katika Kristo. Badala yake tunasoma karibu mfululizo Matendo ya Mitume yanayoelekeza safari yote ya Kanisa. Masomo mengine, sala na nyimbo vinasema hasa juu ya Kristo kufufuka na kuwa nasi na juu ya paji la Roho Mtakatifu alilotupatia.
Katika maisha ya kawaida watu wanafanya sherehe mbalimbali, si za dini tu. Sikukuu yoyote inatokeza furaha ya kuishi: usipokuwa na mtazamo wa kuridhika na maisha, kumwaga pesa katika anasa hakuondoi huzuni ya kukata tamaa. Sikukuu yoyote ni adhimisho la pamoja: inatokana na watu kukubaliana katika kujali mambo fulanifulani au walau kuheshimiana; pia inajenga jamii kwa kurudisha furaha ya kuwa pamoja.
Kwa Wakristo sherehe kuu kuliko zote ni Pasaka: ndiyo sikukuu yenyewe ambayo inadumu siku hamsini mfululizo hadi Pentekoste na inaitwa Dominika kubwa. Kwa kweli Pasaka si sherehe mojawapo tu wala kipindi kimojawapo tu katika mwaka wa liturujia, bali ndiyo kiini chake, kama vile Dominika (Pasaka ndogo ya kila wiki) ilivyo kiini cha juma zima. Ni adhimisho la uzima mpya na wa milele  aliotushirikisha Kristo mfufuka kwa njia ya sakramenti: ubatizo na kipaimara kwa Wakristo wachanga, kitubio kwa waliobatizwa zamani, hasa ekaristi kwa wote; humo hatumkumbuki tu Yesu, bali tunakutana naye, hai tena mtukufu. Adhimisho hilo ni la pamoja kwa sababu tumekuwa moyo mmoja na roho moja katika Kristo kwa kumiminiwa Roho Mtakatifu. Kwa kumega mkate mmoja tunaimarisha ushirika wetu na kuwajibika kumtambua Yesu katika wale wote tunaokutana nao, hasa maskini.
Mang’amuzi hayo ya imani yanatuchochea kuimba mfululizo, Aleluya! Bila ya shaka tunaimba tukiwa njiani kuelekea kwetu: hatujafikia pale tutakapoimba katika heri ya starehe ya milele. Tunaimba tusije tukalemewa na mzigo wetu wa maisha. Augustino wa Hippo anatuonya: “Imba anavyofanya msafiri. Imba lakini tembea, usahau uchovu wako kwa kuimba, lakini jihadhari na uvivu. Imba na tembea”. Aleluya inatokeza vizuri furaha na tumaini letu: ndiyo sababu tunaikariri sana. Pamoja na hayo, uhuru wetu unatudai tuushuhudie kwa matendo na hasa kwa kuwakomboa ndugu  zetu wanaodhulumiwa.
Kristo amefufuka kweli na atatufufua sisi pia: tutaishi naye kwa Baba katika umoja wa Roho Mtakatifu. Hata sasa yu pamoja nasi (ndiyo maana ya mshumaa wa Pasaka). Tukiwa naye maisha yanatunogea, kwa kuwa yote yameinuliwa tena na kufanywa mapya. Tumekombolewa kutoka utumwa wa dhambi na mauti, tumekuwa wana wa Mungu na kuishi kwa uhuru wa upendo tukiongozwa na Roho Mtakatifu. Kristo amekuwa Bwana na anaendelea kueneza ufalme wake. Hatuwezi kuogopa chochote tena kwa kuwa historia ni yake yeye aliye Alfa na Omega.
Jumatano ya Majivu
Jumatano ya Majivu, katika kalenda ya mwaka wa Kanisa la Magharibi, ni siku ya kwanza ya kwaresima, walau kwa madhehebu mengi.
Jina linatokana na desturi ya kumpaka mtu majivu kichwani pamoja na kumtamkia maneno ya kumhimiza afanye toba inavyotakiwa na kipindi hicho cha liturujia kinachoandaa Pasaka.
Kwa kawaida siku hiyo unaanza mfungo unaofuata kielelezo cha Yesu kufunga chakula siku arubaini jangwani baada ya kubatizwa na Yohane Mbatizaji na kabla ya kuanza utume wake mwenyewe.
Azad
Azad Azadpour (amealiwa tar. 1 Januari 1974) ni rapa kutoka nchini Ujerumani. Ana asili ya Kikurdi, lakini shughuli zake anafanyia mjini Frankfurt am Main.
Aliwasili nchini Ujerumani akiwa bwana mdogo wa umri wa miaka 10 - akitokea Iran, alipenda sana hip hop, rap, beatboxing na graffiti. Mwaka wa 1988 amejiunga na D-Flame (Daniel Kretschmer), A-Bomb, na Combad kwenye Cold-N-Locco. Bendi hiyo ilibadilishwa jina mnamo mwaka wa 1990 na kuwa Asiatic Warriors na kuanza kuchanganya manyimbo yao kwa lugha ya Kijerumani, Kiingereza, Kiajemi na Kikurdishi na kupata umaarufu kabambe kwa kuingia mkataba na studio ya Ruff'n'Raw na EP "Told Ya!". Tofauti za kindani baina ya wanachama wa Asiatic Warriors imepelekea kundi kuvunjika.
Bass Sultan Hengzt
Fabio Ferzan Cataldi (amezaliwa tar. 14 Agosti 1981) ni rapa kutoka nchini Ujerumani. Anafahamika zaidi kwa jina lake la kisanii kama Bass Sultan Hengzt. Huyu ana asili ya Kituruki/Kiitalia.
Tangu mwaka wa 2001, aliingia mkataba na studio ya I Luv Money Records akiwa kama mwanachama wa kundi la rap lililokuwa linachipukia Berlins Most Wanted (BMW) ambamo alifanya kazi pamoja na Bushido na King Orgasmus One. Ilivyofika mwaka wa 2003, akatoa albamu yake ya kwanza ya kujitegemea iliyokwenda kwa jina la "Rap braucht kein Abitur", 2004 akatoa albamu iliyokwenda kwa jina la "Bezirk zu Bezirk" akiwa na MC Bogy.
Kiliguria
Kiliguria ni mojawapo kati ya lugha za Kihindi-Kiulaya inayozungumzwa na watu 450,000 hivi hasa Italia Kaskazini Magharibi, lakini pia Monako, Ufaransa na kokote walikohamia watu kutoka eneo hilo asili, k.mf. Argentina.
Kihistoria asili yake ni lugha ya Kilatini, hivyo inahesabiwa kati ya lugha za Kirumi.
Ubatizo wa Bwana
Ubatizo wa Bwana ni sikukuu ya liturujia inayoadhimisha fumbo la Yesu kubatizwa na Yohane Mbatizaji katika mto Yordani kabla hajaanza utume wake mwenyewe.
Ndiyo sababu inatimiza kipindi cha Noeli kinachoadhimisha kwa muda mfupi miaka yote ya maisha yaliyofichika ya Yesu, mingi ikiwa aliitumia kama seremala kijijini Nazareti.
Kwa kuwa Yesu aliacha maisha hayo akaanza utume wake miezi tu baada ya Yohane Mbatizaji, jamaa yake, kuwatikisa Wayahudi wote akihubiri wawe tayari kwa ujio wa mtu mkubwa zaidi, akisema, “Kweli mimi nawabatiza kwa maji kwa ajili ya toba; bali yeye ajaye nyuma yangu ana nguvu kuliko mimi, wala sistahili hata kuvichukua viatu vyake; yeye atawabatiza kwa Roho Mtakatifu na kwa moto” (Math 3:11).
Wakopti
Wakopti (au Wakhufti) ni Wakristo asili wa Misri, ambao wanafuata madhehebu ya pekee katika kundi la Makanisa ya Kiorthodoksi ya Mashariki na wanaunda kundi kubwa zaidi la wakazi wasio Waislamu katika nchi hiyo .
Patriarki wao ni Papa Tawadros II, akiwa na makao makuu jijini Cairo.
Aina hiyo ya Ukristo ilikuwa anaongoza kabisa kati ya dini za Misri kuanzia karne ya 4 hadi karne ya 6 B.K., lakini baada ya uvamizi wa Waarabu (641), Uislamu ulizidi kuenea kwa njia mbalimbali.
Hata hivyo, Wakopti wanabaki asilimia 10-20 ya Wamisri wote, isipokuwa wanazungumza Kiarabu, si Kikopti tena, ambacho kinatumika tu katika liturujia.
Wakopti wengine wana ushirika kamili na Kanisa Katoliki, na wengine tena ni Waprotestanti.
Jina "Kopti" linatokana na Kigiriki Αἰγύπτιος, "Egyuptios", yaani "Mmisri".
Kati ya watakatifu muhimu zaidi wa Kikopti kuna mmonaki Antoni Abati na maaskofu Atanasi wa Aleksandria na Sirili wa Aleksandria.
Mchango mkubwa zaidi walioutoa ni kuanzisha umonaki na kutetea umungu wa Yesu Kristo pamoja na usahihi wa kumuita Bikira Maria "Mama wa Mungu".
Kutoka Misri, Ukristo wa aina hiyo ulienea tangu zamani hasa Sudan, Ethiopia na Eritrea.
Siku hizi Wakopti wengi wanazidi kuhamia nchi nyingine, hasa za Magharibi.
Jumla yao imekadiriwa kuwa milioni 18-22.
Kugeuka sura
Yesu kugeuka sura ni sikukuu ya liturujia ya Ukristo inayoadhimisha fumbo la maisha ya Yesu linalosimuliwa katika Agano Jipya, hususan katika Injili Ndugu (Math 17:1–9, Mk 9:2-8, Lk 9:28–36) na katika 2 Pet 1:16–18.
Humo tunasoma kwamba Yesu aliongozana na wanafunzi wake watatu, Mtume Petro, Yakobo Mkubwa na mdogo wake Mtume Yohane, hadi mlima kwa lengo la kusali faraghani.
Huko usiku alianza kung'aa akatokewa na Musa na Eliya waliozungumza naye kuhusu kufariki kwake Yerusalemu.
Kubwa zaidi, Mungu alimshuhudia kuwa Mwana wake mpenzi akawahimiza wanafunzi hao kumsikiliza.
Tukio linaheshimiwa hasa na Ukristo wa Mashariki na wamonaki wanaoliona mwaliko wa kutazama utukufu wa Mungu uliofichama katika malimwengu, kumbe kwa sala unadhihirika kwa macho ya imani.
Mapouka
Mapouka (pia inajulikana kwa jina la Macouka) ni ngoma ya dansi ya kimila ambayo inatokea katika eneo la Dabou huko mjini kusini-mashariki mwa nchi ya Côte d'Ivoire. Wakati mwingine ngoma hii huchezwa pia wakati wa sherehe za kidini. Pia inajulikana kwa jina la "La danse du fessier" au "dansi ya kinyumenyume".
Dansi hii huwa na koreografia yenye mtawasha wa kimahaba hakuna tena mfano. Dansi hii hasa uhusisha wanawake wakitingisha matako yao, nginjanginja, huku wakiyalekeza upande wa watazamaji wao. Katika miaka ya 1980, wasanii wengi wa Ivory Coast walijaribu kuupatia umaarufu mtindo huu, lakini hawakufanikiwa kabisa. Miongoni mwa makundi yaliyowahi kupata umaarufu ni pamoja na Tueuses de Mapouka.
Kuna aina mbili ya dansi hii, ile ya awali na ya hii ya kisasa. Dansi ya kisasa huchezwa na vijana wadogo ambao wengi wametia chumvi kupindukia hadi kuonekana kama sivyo inavyotakiwa ichezwe kulingana na pendekezo la chimbuko la ngoma hii.
Mwaka wa 1998, serikali ya Côte d'Ivoire imeamua kukataza kabisa utumbuizaji wake katika umma. Ni mwiko kufanya mbele ya hadhara, na kwa kufuatia ukatazaji huu umepelekea dansi hii kukua kwa kasi kimataifa, hasa katika nchi za Jangwa la Sahara na mataifa mengine ya magharibi yenye idadi kuwa ya wasemaji wa Kifaransa.
Kiazeri
Kiazeri (pia: Kiazerbaijani, Kituruki cha Azerbaijani, kwa lugha ya wenyewe: "Azərbaycanca, Azərbaycan dili", آذربایجان تورکجه‌سی) ni moja ya lugha za Kiturki ambayo ni karibu na Kituruki chenyewe. Wengine hutofautisha lugha mbili za Kiazeri, yaani Kiazeri ya Kaskazini nchini Azerbaijani inayoandikwa kwa alfabeti ya Kilatini, na Kiazeri ya Kusini nchini Uajemi inayoandikwa kwa alfabaeti ya Kiarabu (angalia hapo chini).
Lugha inatumiwa katika jamhuri ya Azerbaijan na katika sehemu za magharibi-kaskazini za Uajemi, pamoja na sehemu za Georgia, Uturuki na Urusi. Idadi ya wasemaji ni takriban milioni 30.
Chanzo cha lugha kiko katika lahaja za kituruki ya magharibi zilitumiwa na wahamiaji waturuki waliofika Asia ya Magharibi tangu karne ya 10. Waturuki Waosmani walioteka Konstantinopoli waliendeleza lugha yao kama kitiruki cha Kiosmani kilichokuwa baadaye msingi wa Kituruki wa leo.
Lugha ya makabila ya Anatolia mashariki na Uajemi magharibi imeendelea kuwa asili ya Kiazeri. Wasemaji wa Kiazeri walitawala Uajemi tangu mwaka 1500 kwa nasaba ya Wasafawi. Hii ni sababu ya kwamba Kiazari kilipokea maneno mengi kutoka lugha ya Kiajemi na Kiarabu.
Tangu mwaka 1800 Urusi uliteka eneo la Kaukazi na hivyo wasemaji wa Kiazeri waliishi sasa kisehemu katika Dola la Urusi na kisehemu katika milki ya Uajemi. Kiazeri ya Kaskazini kilipokea pia maneno mmengi kutoka Kirusi.
Baada ya mapinduzi ya kirusi Azerbaijan ya Kirusi iliendelea kuwa Jamhuri ya Kisovyeti ya Kijamii ya Kiazeri ambako Kiazeri lifanywa lugha ya kitaifa na kukuzwa kama lugha ya kisasa. hapa maandishi ilibadilishwa kwa kutumia alfabeti ya Kikirili. Baada ya uhuru wa Azerbaijan tangu mwaka 1991 serikali ilibadilisha maandishi kuwa kwa herufi za kilatini kama vile Uturuki.
Lakini Kiazeri kinaendelea kuandikwa kwa andishi la Kiarabu nchini Uajemi.
Бүтүн йнсанлар ләјагәт вә һүгуларына ҝөрә азад вә бәрабәр доғулурлар. Онлрын шүурлары вә виҹданлары вар вә бир-бирләринә мүнасибәтдә гардашлыг рунһунда давранмалыдырлар.
Bütün insanlar ləyaqət və hüquqlarına göre azad və bərabər doğulurlar. Onların şüurları və vicdanları var və bir-birlərinə münasibətdə qardaşlıq ruhunda davranmalıdırlar.
‏بوتون انسانلار حيثيت و حقلر باخميندان دنك (برابر) و اركين (آزاد) دوغولارلار. اوس (عقل) و اويات (وجدان) ييهﺳﻴﺪيرلر و بير بيرلرينه قارشى قارداشليق روحو ايله داورانماليدرلار‎.
"(kwa herufi za Kilatini): Bütün insanlar heysiyyət və haqlar baxımından dənk (bərabər) və ərkin (azad) doğularlar. Us (əql) və uyat (vicdan) yiyəsidirlər və bir birlərinə qarşı qardaşlıq ruhu ilə davranmalıdırlar.
Bütün insanlar hür, haysiyet, ve haklar bakımından eşit doğarlar. Akıl ve vicdana sahiptirler ve birbirlerine karşı kardeşlik zihniyeti ile hareket etmelidirler.
Tiva-chati
Tiva-chati ("Lanioturdus torquatus") ni ndege mdogo wa familia Platysteiridae. Anatokea Angola na Namibia tu katika pori yenye miti ya miiba. Hutavuta chakula ardhini mpaka sm 25 juu katika uoto; hula wadudu. Tago lake hutengenezwa kwa umbo wa kikombe katika mgunga mfupi. Jike huyataga mayai 2-3.
Abunusi
Abunusi ni jina litumikalo kwa ubao mweusi. Abunusi ya kweli ni ubao wa spishi za jenasi "Diospyros", lakini aina nyingine za ubao mweusi huitwa abunusi pia mara nyingi. Jina sahihi la ubao mweusi wa "Dalbergia melanoxylon" ni mpingo.
Mwimbi (mmea)
Mwimbi au mbege ni aina ya nafaka ulio na asili yake katika milima ya Uhabeshi. Sikuhizi hupandwa katika Afrika ya Mashariki na milimani kwa Asia ya Kusini. Mbegu zake zinaitwa wimbi.
Hedwiga wa Poland
Hedwiga (kwa Kijerumani Hedwig, kwa Kipolandi Jadwiga, linatamkwa jadˈviɡa) aliishi tangu mwaka 1373/1374 hadi 17 Julai 1399).
Kuanzia mwaka 1384 hadi kifo chake alitawala nchi ya Poland akiitwa 'mfalme' badala ya 'malkia', ili kusisitiza kwamba hakuna tu mke wa mtawala halisi.
Alizaliwa katika ukoo wa Wakapeti wa Anjou, binti wa mwisho wa mfalme Luis I wa Hungaria na Elizabeti wa Bosnia..
Tangu zamani anaheshimiwa na Kanisa Katoliki kama mtakatifu na msimamizi wa kila malkia. Papa Yohane Paulo II ndiye aliyemtangaza rasmi mwenye heri tarehe 8 Agosti 1986 na mtakatifu tarehe 8 Juni 1997.
Kanisa la Asiria
Kanisa la Asiria, jina lake rasmi ni Kanisa Takatifu Katoliki la Mitume la Asiria la Mashariki,(kwa Kiaramu ܥܕܬܐ ܩܕܝܫܬܐ ܘܫܠܝܚܝܬܐ ܩܬܘܠܝܩܝ ܕܡܕܢܚܐ ܕܐܬܘܪܝܐ, "ʻIttā Qaddishtā w-Shlikhāitā Qattoliqi d-Madnĕkhā d-Āturāyē"), ni Kanisa la Waashuru ambalo kihistoria lilikuwa na kiini chake katika Mesopotamia ya kaskazini.
Kutoka huko wamisionari wake katika milenia ya 1 walieneza Ukristo hadi China, India na Indonesia.
Matukio mbalimbali yamepunguza idadi ya waamini wake hadi kufikia sasa 400,000 hivi.
Ni kati ya Makanisa ya Kiorthodoksi ya Mashariki, lakini halina ushirika na Kanisa lingine lolote la kundi hilo wala la aina nyingine yoyote, ingawa kuna mapatano ya kiasi hasa na Kanisa Katoliki kupitia Kanisa la Wakaldayo ambalo linachanga nayo asili moja.
Linaongozwa na Patriarki wake, kwanzia mwaka 2015 Mar Gewardis III anayeishi Erbil, Iraq.
Chini yake kuna maaskofu wakuu, maaskofu, mapadri na mashemasi wanaotumikia majimbo na parokia katika nchi zote za Mashariki ya Kati na Kaukazi, India, Amerika Kaskazini, Oceania na Ulaya.
Upande wa teolojia, Kanisa hilo linafuata mafundisho yaliyotetewa na Patriarki Nestori wa Konstantinopoli hadi akatengwa na Kanisa Katoliki katika Mtaguso wa Efeso (431).
Kanisa la Wakaldayo
Kanisa Katoliki la Wakaldayo (kwa Kiaramu ܥܕܬܐ ܟܠܕܝܬܐ ܩܬܘܠܝܩܝܬܐ , "ʿītha kaldetha qāthuliqetha") ni mojawapo kati ya Makanisa Katoliki ya Mashariki, likifuata mapokeo ya Mesopotamia na kutumia liturujia ya Mesopotamia.
Idadi ya waamini leo ni kati ya 500,000 na 1,000,000 , wengi wao wakiwa wenyeji wa Mesopotamia.
Kanisa hilo linachanga historia moja na Kanisa la Asiria hasa hadi mwaka 1552, lilipotokea farakano kati yao, huku waliojiita Wakaldayo wakiungana na Kanisa Katoliki kama walivyotangulia kufanya wenzao kadhaa wa Cyprus mwaka 1445
Kanisa hilo linaongozwa na Patriarki wa Babuloni, kwa sasa Louis Raphaël I Sako (kwa Kisiria: ܠܘܝܣ ܪܘܦܐܝܠ ܩܕܡܝܐ ܣܟܘ) aliyezaliwa tarehe 4 Julai 1948 na anayeishi Baghdad, Iraki.
Chini yake kuna majimbo kati nchi hiyo, nyingine za Mashariki ya Kati na kwenye mtawanyiko uliotokana na waamini kuhama kwa sababu ya hali ngumu hasa ya vita na dhuluma: Iran, Siria, Uturuki, Lebanon, Misri, Kanada, Marekani, Australia na New Zealand n.k.
Mfonio
Mfonio ni aina ya nafaka yenye punje ndogo sana (fonio) unaopandwa katika sehemu za Afrika ya Magharibi. Kuna spishi mbili: mfonio mweupe na mfonio mweusi. Nafaka hii hupendwa katika maeneo makavu yenye mvua isiyotabirika, kwa sababu inakomaa ndani ya wiki 6-8 na fonio ni rutubishi sana.Kuna spishi nyingine huko Uhindi iliyo na mnasaba na mfonio ambayo inaitwa raishan ("D. cruciata" var. "esculenta").
Kiwara (Burkina)
Kiwara (pia Kisamwe) ni lugha ya Kiniger-Kongo nchini Burkina Faso inayozungumzwa na Wawara. Mwaka wa 1993 idadi ya wasemaji wa Kiwara imehesabiwa kuwa watu 4500. Kufuatana na uainishaji wa lugha kwa ndani zaidi, Kiwara iko katika kundi la Kigur.
Kicheba (ndege)
Kicheba ("Nilaus afer") ni ndege katika familia Malaconotidae na spishi pekee ya jenasi "Nilaus". Anatokea maeneo makavu kiasi, savana yenye miti hasa. Dume ana utosi mweusi na paji jeupe, mchirizi mweupe juu ya macho na mchirizi mweusi kupitia macho. Mgongo ni mweusi na kidari na tumbo ni nyeupe na mbavu ni kahawianyekundu. Dume wa nususpishi "nigritemporalis" hana mchirizi mweupe juu ya macho. Jike ni kahawia zaidi wenye michirizi chini. Vicheba hula wadudu katika kanopi ya miti mikubwa. Hujenga tago lao kwa umbo wa kikombe kwa vijiti, manyasi na utando wa buibui katika panda ya mti. Jike hutaga mayai 2.
Orodha ya lugha za Niger
Orodha hii inaorodhesha lugha za Niger:
Fungu (mmea)
Fungu ("Celosia argentea") ni mmea wa familia Amaranthaceae unaopandwa sana katika Afrika na Asia ya Kusini-Mashariki. Majani na maua hulika.
Kateri Tekakwitha
Kateri Tekakwitha (kwa lugha yake ya Kimohawk jina linatamkwa ˈgaderi degaˈgwita) aliishi tangu mwaka 1656 hadi 17 Aprili 1680.
Kateri alizaliwa Ossernenon, leo Auriesville, New York, Marekani, akafariki Kahnawake, Quebec Canada.
Mtoto wa familia ya wakazi asili wa Amerika Kaskazini, anajulikana hasa kwa imani na maadili yake ya Kikristo, dini aliyojiunga nayo kwa kubatizwa na padri wa Kanisa Katoliki mwaka 1676, akaendelea nayo bila kujali upinzani wa ndugu zake.
Alitangazwa na Papa Yohane Paulo II kuwa mwenye heri tarehe 22 Juni 1980, halafu Papa Benedikto XVI akamtangaza mtakatifu tarehe 21 Oktoba 2012. Ni wa kwanza kutoka makabila ya Waindio.
Anaheshimiwa kama mtakatifu bikira, hasa tarehe ya kifo chake.
Liturujia ya Canterbury
Liturujia ya Canterbury ni madhehebu yanayoendeleza mambo bora ya Anglikana
ndani ya Kanisa la Kilatini.
Mwaka 2011 na 2012 Papa Benedikto XVI alianzisha majimbo matatu kwa Waanglikana walioamua kujiunga na Kanisa Katoliki kama makundi.
La kwanza lilianzishwa kwa wale wa Uingereza na Wales (lakini pia Uskoti), la pili kwa wale wa Marekani (baadaye liliongezewa wale wa Kanada), la tatu kwa wale wa Australia (halafu pia Japani). Jumla ya waamini ni 12,200, ambao wanazidi kuongezeka haraka chini ya mapadri 162, wengi wao wakiwa na ndoa.
Kila mojawapo linaongozwa na padri mwenye ndoa aliyewahi kuwa askofu wa Kianglikana, isipokuwa lile la Marekani ambalo limepewa askofu wa kwanza ambaye ni mseja.
Kabla ya hapo kulikuwa na parokia tu za namna hiyo huko Marekani na Kanada, zikifuata hati maalumu ya Papa Yohane Paulo II ya tarehe 20 Juni 1980,
Tarehe 9 Desemba 2009, Benedikto XVI alitoa hati "Anglicanorum Coetibus", iliyoweka taratibu za uanzishaji wa majimbo yasiyopakana na majimbo ya kawaida ya Kilatini kwa Wakristo wa namna hiyo, na kufikia mwisho wa mwaka 2015 parokia zote zilizoanzishwa kabla ya hapo isipokuwa 2 zimejiunga na jimbo la Kimarekani. Mkutano maalumu kwa ajili hiyo ulifanyika tarehe 8-10 Novemba 2012.
Kwa niaba ya Papa, Idara ya Ibada ya Kimungu ilipitisha "the Book of Divine Worship" kwanza mwaka 1984, halafu moja kwa moja mwaka 1987. Kuanzia tarehe 29 Novemba 2015 nafasi yake imeshikwa na "Divine Worship: The Missal".
Ibada nyingine kwa ajili ya ndoa na mazishi zilipitishwa na idara hiyo tarehe 22 Juni 2012.
Nako 2 Nako
Nako 2 Nako ni kundi la hip hop kutoka Kaskazini mwa Tanzania - Arusha. Kundi linaundwa na wanachama wa3 ambao ni Lord Eyez,
G Nako, na bou Nako.msanii ibra da hustler alijitoa kwenye kundi mwez wa 11 2008 kutokana na kupishana maelewano na wanachama wa n2n.anaengelae kufanya muziki kama solo artist akiwa na album tayari.jina la nako 2 nako lipatikana katika dojo wakati wa mazoezi. nako pia inaundwa na wasani wengine ambao bado hawajapata majina (junior nakos)
N2N wanatokea Arusha. Kwa miaka mitano sasa, kundi la n2n limeonyesha uwezo mkubwa katika kuwakilisha muziki wa hiphop. 
Nyimbo ya Bang original ilofanywa na AMBROS ilitamba baada ya "ndo zetu" ilofanywa na chizan brain na musyoka wa mandugudigi...rmx ya bang ilifanywa na mtayarishaji aitwaye Q kutoka Mo Records ya jijjini Mwanza na remix ya mwisho ya Bang ikafanywa katika studio za mtayarishaji dx pale "NOIZMEKAH".Vilevile nyimbo ya "HAWATUWEZI" iliyorekodiwa na mtayarishaji Pfunk katika studio za Bongo records kule dar ilitamba kwa kipindi kirefu vilevile.
Moja kati ya nyimbo zao zinazotamba sana maredioni ni"hiphop" iliyofanywa na mtayarishaji muziki DX wa noizmekah arusha...ambayo remix yake wakakuwemo LORD nako,BOU nako,Gnako na river camp soldiers joe makini na niki wa pili.
Mwanzoni mwa mwaka 2018 kundi hilo liliamua kurudi upya na kukutanisha vichwa vyake vinne kama Lord Eyez, Ibra da Hustler, Bou Nako na G Nako katika wimbo "HARDCORE" ikiwa ni jitihada za kuwakumbusha mashabiki waliokuwa walio miss muziki wao.
Na bado tunazidi
Iydu
Chama cha International Young Democrat Union (IYDU) ) ni kundi la kweli la kisiasa na chama cha vijana.Kilianzishwa mwaka wa 1981 kisha baadaye kikawekwa msingi dhabiti mwaka wa 1991.IYDU ina wanachama 127 kutoka mataifa 80 na ni mwanga wa vijana wa International Democrat Union.
Tovuti la IYDU inapeana makataa malum kwenye chama ikiwemo demokrasia,heshima dhidi ya haki za binadamu,soko huru na biashara huru:IYDU huuandaa kongamano tofauti kwa wanachama wake kila mwaka ikiwemo mazungumuzo kuhusu uhuru katikati ya mwaka,mikutano ya wakurugenzi na pia usafiri katika miji tofauti ulimwenguni kwa minanjili ya masomo.viongozi katikakongamano la IYDU wameweza kuhusisha viongozi wasasa na waliokuwepo serikalini na pia wakubwa katika Nyanja mbali mbali za kisiasa kutoka familia kubwa kubwa.wanaoshiriki katika kongamano la IYDU wamejiendeleza na kuwa viongozi wakuu serikalini,wabunge,washauri wakubwa,na hata viongozi katika kampuni za kiserikali na za kibinafsi.
Ofisi kuu za IYDU zinapatikana katika mji wa Oslo, kule Norway.
Mzazi shirika wa IYDU, ambaye ni International Democrat Union (IDU) anafanya kazi pamoja nakushirikiana na zaidi ya chama 80.Kilianzishwa mwaka wa 1983, wanachama walioanzisha ni pamoja na makamu wa Rais wa Uingereza Margaret Thatcher; kisha baadaye makamu wa Rais wa Merikani George Bush Sr; Meya wa Paris,kisha baadaye Rais wa ufaransa, Jacques Chirac; na baadaye kansela wa ujerumani Helmut Kohl.
Kampeni huru za IYDU inasaidia makundi za demokrasia na makundi huru sokoni katika mataifa yaliyo chini ya utawala wa kimabavu.
Kampeni huru zinazoendelea
Orodha ya lugha za Chad
Orodha hii inaorodhesha lugha za Chad:
Kidaju, Dar Daju
Kidaju, Dar Daju ni lugha ya Kinilo-Sahara nchini Chad inayozungumzwa na Wadaju. Mwaka wa 1993 idadi ya wasemaji wa Kidaju imehesabiwa kuwa watu 34,000. Kufuatana na uainishaji wa lugha kwa ndani zaidi, Kidaju iko katika kundi la Kisudani-Mashariki.
Kidaju, Dar Sila
Kidaju, Dar Sila ni lugha ya Kinilo-Sahara nchini Chad na Sudan inayozungumzwa na Wadaju. Mwaka wa 2000 idadi ya wasemaji wa Kisila nchini Chad imehesabiwa kuwa watu 63,100. Idadi ya wasemaji nchini Sudan haijulikani. Kufuatana na uainishaji wa lugha kwa ndani zaidi, Kisila iko katika kundi la Kisudani-Mashariki.
Kamembe
Kamembe ni mji uliyoko magharibi mwa Rwanda kwenye umbali wa karibu km 250 (maili 155) kutoka mji mkuu wa Rwanda, Kigali. Mji wa Kamembe ni jirani na mji wa Bukavu uliyoko mashariki mwa Jamhuri ya Kidemokrasia ya Kongo (DRC). Hakuna umbali kati ya mji wa Kamembe na mpaka wa Jamuhuri ya Burundi.
Mji wa Kamembe una uwanja wa ndege wa pili kwa ukubwa nchini Rwanda. Kupeana kwake mpaka na Bukavu, DRC na kukaa kwake karibu na Burundi kuliwavutiya wahamiaji wengi kutoka nchi zote hizi mbili ambao walifanya Kamembe kuwa makazi yao ya kudumu. Wengine wahamiaji waliokuwa Kamembe walikuwa waarabu ambao waliokuja na kukaa Kamembe aidha kama vile wakimbizi wa vita vilivyo wahi kuwa huko visiwa vya unguja ao wafanya biashara waliojihusisha na biashara ya bidhaa kama vile kahawa na ngozi wa n'gombe. Biasha ya bidhaa hizi ilinawiri sana katika myaka ya 1930 hadi mwishoni ya myaka ya 1970. Mchanganyiko huu wa raiya kutoka nchi jirani, uhamiaji wa waarabu na kunawiri kwa biashara ya bidhaa hizo zilizotajwa hapo kabla, kulifanya Kamembe kuwa na hali ya kipekee ukilinganisha na miji mingine ya nchini Rwanda.
Hali ya kipekee kubwa ya mji wa Kamembe ni matumizi ya lugha ya Kiswahili. Tofauti na kwengineko kote Rwanda ambako lugha inayotumiwa ni lugha ya taifa ya Rwanda ya Kinyarwanda, Kamembe ndiko utumiaji wa lugha ya kiswahili ulizagaa kukubwa.
Tofauti nyingine ni kuzagaa kukubwa kwa dini ya Uislamu. Ukilinganisha na kwengineko Rwanda ambako dini iliyo zagaa ni dini ya kikristo ya mazehebu ya kikatoliki, zaidi ya asilimiya 95 ya wakaaji wa mji wa Kamembe ni waislam. Utumiaji wa kiswahili na kujiri kwa kwa dini hii vilifanya Kamembe kutafautiyana kabisa na mahala pengine nchini Rwanda: Ki mila na kiutamaduni. Huku kulifanya wanasiyasa waliyo itawala Rwanda kabla ya serikali ya sasa iliyoko nchini Rwanda kuwashika raia wa Kamembe kama vile raia wasio wa Rwanda. Kwa serikali hizi raia wa Kamembe waliitwa Waswahili. Hii ilisababisha wanyimwe haki zao mbali mbali za kiraia. Japo kuwa haya yalibadilika wakati serikali ya sasa ikiongozwa na RPF iliingiya madarakani nchini Rwanda mnamo mwaka wa 1994. Kamembe ni mmoja ya miji ya Rwanda ambako ziwa Kivu linapatikana.
José Rizal
José Protacio Rizal Mercado y Alonso Realonda (19 Juni 1861 - 30 Desemba 1896) alikuwa mwandishi mzalendo Mfilipino. Riwaya zake mbili, "Noli me Tangere" na "El Filibusterismo", zilikosoa ukiukwaji wa Kihispania. Rizal alinyongwa mwaka wa 1896.
Martti Ahtisaari
Martti Oiva Kalevi Ahtisaari (amezaliwa tar. 23 Juni 1937) alikuwa Rais wa zamani wa Finland (1994–2000), anafahamika zaidi kwa kuwa kama Mwanadiplomasia wa Umoja wa Mataifa na msuluhishi. Mwaka wa 2008 amepata Tuzo ya Nobeli ya Amani, kwa kazi yake ya kuleta amani ya kimataifa.
Jim Florentine
James "Jim" Florentine (amezaliwa tar. 18 Agosti 1964) ni mwigizaji wa filamu na mchekeshaji kutoka nchini Marekani.
Adam Carolla
Adam Carolla (amezaliwa tar. 27 Mei 1964) ni mwigizaji wa filamu na mchekeshaji kutoka nchini Marekani.
Tony Barbieri
Anthony J. "Tony" Barbieri (amezaliwa tar. 26 Agosti 1963) ni mwigizaji wa filamu na mchekeshaji kutoka nchini Marekani.
Jason Lee
Jason M. Lee ni mwigizaji wa filamu na mchekeshaji kutoka nchini Marekani.
Richard Steven Horvitz
Richard Steven Horvitz (amezaliwa tar. 29 Julai 1966) ni mwigizaji wa filamu na mchekeshaji kutoka nchini Marekani.
Kilele (Chad)
Kilele ni lugha ya Kiafrika-Kiasia nchini Chad inayozungumzwa na Walele. Isichanganywe na lugha ya Kilele inayozungumzwa nchini Jamhuri ya Kidemokrasia ya Kongo. Mwaka wa 1991 idadi ya wasemaji wa Kilele imehesabiwa kuwa watu 26,000. Kufuatana na uainishaji wa lugha kwa ndani zaidi, Kilele iko katika kundi la Kichadiki.
Kimawa (Chad)
Kimawa ni lugha ya Kiafrika-Kiasia nchini Chad inayozungumzwa na Wamawa. Isichanganywe na lugha ya Kimawa inayozungumzwa nchini Nigeria. Mwaka wa 2000 idadi ya wasemaji wa Kimawa imehesabiwa kuwa watu 6560. Kufuatana na uainishaji wa lugha kwa ndani zaidi, Kimawa iko katika kundi la Kichadiki.
Kimbara (Chad)
Kimbara ni lugha ya Kiafrika-Kiasia nchini Chad inayozungumzwa na Wambara. Mwaka wa 1980 idadi ya wasemaji wa Kimbara imehesabiwa kuwa watu 1000 tu. Kufuatana na uainishaji wa lugha kwa ndani zaidi, Kimbara iko katika kundi la Kichadiki.
Jonathan Winters
Jonathan Harshman Winters III (amezaliwa tar. 11 Novemba 1925 – 11 Aprili 2013) ni mwigizaji wa filamu na mchekeshaji kutoka nchini Marekani.
Jack Angel
Jack Angel (amezaliwa tar. 24 Oktoba 1930) ni mwigizaji wa filamu na mchekeshaji kutoka nchini Marekani.
Ombwe
Ombwe (ing. "vacuum") kwa maana ya sayansi ni hali pasipo na kitu, nafasi pasipo na mata. Neno hutumiwa hasa kwa hali pasipo na gesi au angahewa. Katika lugha nyingi za dunia neno la kilatini "vacuum" hutumiwa.
Hali halisi si rahisi kupata mahali duniani pasipo na kitu chochote kabisa. Mara nyingi anga la nje la ardhi yetu huitwa "ombwe". Lakini hata katika ombwe hii kuna mata kidogo. Kwa hiyo "Ombwe" mara nyingi ni hali ambako kiasi cha gesi au hewa kimepungukiwa sana ndani ya chombo na hapa kuna matumizi ya kiuchumi kwa mfano kutunza vyakula ndani ya mifuko ambako hewa nyingi imetolewa nje na hivyo vyakula vinadumu muda mrefu zaidi kwa sababu ya uhaba wa oksijeni ndani ya mfuko.
Kitobanga
Kitobanga ni lugha ya Kiafrika-Kiasia nchini Chad inayozungumzwa na Watobanga. Mwaka wa 1999 idadi ya wasemaji wa Kitobanga imehesabiwa kuwa watu 30,000. Kufuatana na uainishaji wa lugha kwa ndani zaidi, Kitobanga iko katika kundi la Kichadiki.
Zoroasta
Zoroasta, pia Zarathustra alikuwa mwanzilishaji wa dini ya Uzoroasta na nabii ya kwanza wa imani hii.
Hakuna uhakika wala juu ya mahali wala wakati alipoishi. Leo hii wataalamu wengi wanaamini aliishi katika mashariki ya Uajemi ya Kale.
Habari zilihifadhiwa kimdomo kwa muda mrefu na kuandikwa karne baada yake kwa hiyo ni vigumu kujua umri wa habari zake. Wataalamu wamekadiria wakati wa maisha yake kati ya miaka 1800 KK na 600 KK ilhali hakuna uhakika.
Jina lake liliandikwa katika maandiko ya kale zaidi kwa umbo la Zarathustra. Kimatifa amejulikana zaidi kwa umbo la Kigiriki yaani Zoroasta (Ζωροάστηρ "zoroaster"). Waajemi wa leo pamoja na waumini wake wanamwita ama "Zartosht" au "Zardosht".
Kile kinachojulikana juu yake ni hasa kutokana na mashairi ya "Gatha" ambayo ni msingi wa kitabu kitakatifu cha imani yake kinachoitwa Avesta. Hapo anaonekana alikuwa kasisi katika dini ya Kiajemi ya kale alipopata ufunuo kuwa miungu mingi si kwlei badala yake kuna Mungu mmoja tu. Huyu Mungu alijulikana kwake kwa jina Ahura Mazda ni muumba wa kila kita anayetafuta mema kwa wote. Ahura Mazda ana mpinzani wa kiroho mwenye jina la Ahriman anayetafuta mabaya. Kila mtu ana wajibu kuamua kati ya mema na mabaya na akiamua mema anatakiwa kushirikiana na Ahura Mazda katika uumbaji wake.
Kiwix
Kiwix ni programu huria inayomwezesha mtumiaji kuangalia Wikipedia kwenye kompyuta yake bila kuingia katika intaneti.
Watumiaji wanaweza kupakua programu ya Kiwix yenyewe halafu faili za wikipedia kwa lugha mbalimbali pamoja na Kiingereza na Kiswahili. Kwa wikipedia kubwa kama Kiingereza kuna matoleo mbalimbali ama chaguo la makala tu au makala yote lakini kwa chaguo cha picha kwa sababu faili za picha zinachagua nafasi kubwa sana.
Mtumiaji wa Kiwix anaweza pia kusoma data nyingine zinazotumia mfumo wa wikiwiki. Lakini haiwezekani kubadilisha makala jinsi ilivyowezekana kwa wikipedia mtandaoni.
Programu ya Kiwix imekusudiwa kwa watumiaji wanaokosa muunganisho wa mtandao hasa kwa ajili ya shule zenye kompyuta lakini zisizo na uunganisho unawezesha kufikia wikipedia kwa sababu ya ukosefu wa muunganisho mzuri au gharama yake.
Kiwix inaruhusu kutafuta maneno yote yaliyomo katika data. Inawezekana kuhamisha makala za wikipedia nje kwa umbo la PDF na HTML.
Anime
Anime ni istilahi ya kutaja "Animation" au katuni kwa lugha ya Kijapani. Asili yake hasa ni Kiingereza, lakini katika baadhi ya sehemu, istilahi hii humaanisha "Japanese Animation", yaani, Katuni za Kijapani. Lakini nchini Japani, anime huwa wanalitumia pia kwa katuni yoyote ile bila kutazama maana halisi kwa lugha yao. Makala hii inahusu katuni za Japani.
Baadhi ya katuni huchorwa kwa mkono, lakini vilevile zinaweza kutengenezwa kwa kutumia kompyuta. Kuna aina chungu nzima ya anime; unaweza kupata anime kuhusu michezo, mazingaombwe au mahaba. Hii ni baadhi ya mifano.
Anime huoneshwa katika televisheni, DVD na VHS, pia hutumiwa katika michezo ya video ya kompyuta.
Baadhi ya katuni za anime ni filamu, lakini zina wahusika wa hali za kikatuni na animation badala ya kuweka watu na maeneo ya kweli.
Anime hasa hutokana na kitabu cha katuni cha Kijapani kinachoitwa Manga na riwaya za picha. Wakati mwingine filamu za kawaida, yaani, filamu zinazohusisha mazingira ya kweli watu, mahali, na kadhalika huwa zinatokana na mifululizo ya anime.
Historia ya anime nchini Japani hutazamwa hasa kuanza kunako miaka ya 1900.
N.W.A
N.W.A (kifupisho cha Niggaz Wit Attitudes) lilikuwa kundi la muziki wa hip hop kutoka mjini Compton, California, nchini Marekani. Kundi hili hutazamiwa kama miongoni mwa makundi yaliyochochea mtindo wa gangsta rap, wakati mwingine hutazamiwa tena kama kundi muhimu sana katika historia nzima ya muziki wa hip hop. Lilianza kazi zake tangu mwaka wa 1986 hadi 1991, kundi lilizua minong'ono ya hapa na pale hasa kwa hali halisi ya mashairi yao makali, na hatimaye kufungiwa nyimbo zao zisipigwe katika vituo kadha wa kadha huko nchini Marekani. Licha ya hilo kutokea, kundi liliuza nakala zaidi ya milioni 10 ya CD kwa Marekani pekee.
Kundi linaunganishwa na mtu kama Arabian Prince, DJ Yella, Dr. Dre, Eazy-E, Ice Cube, na MC Ren; Arabian Prince amejitupa katika kazi za kujitegemea kunako mwaka wa 1989 na Ice Cube ameondoka mwezi wa Desemba katika mwaka huohuo kwa sababu za mgogoro wa kimaslahi. Wanachama mbalimbali wa kundi hili baadaye wakaja kuuza nakala zilizofikia kiwango cha platinamu katika miaka ya 1990. Albamu yao ya kwanza iliitwa "Straight Outta Compton" imenakiliwa kama mwanzo wa zama mpya za gangsta rap kuanzia utayarishaji na maoni ya kijamii na mashairi yao yalikuwa mapinduzi makubwa katika mtindo huo. "Rolling Stone" ranked N.W.A number 83 on their list of the "100 Greatest Artists of All Time."
Nate Dogg
Nathaniel Dwayne Hale (Clarksdale, 19 Agosti 1969 - Long Beach, 15 Machi 2011) anafahamika zaidi kwa jina lake la kisanii kama Nate Dogg, alikuwa rapa na mwimbaji wa muziki wa hip hop na R&B kutoka nchini Marekani. Alifahamika sana kwa uwanachama wake katika kundi la rap lililokuwa na wasanii watatu la 213 na kazi zake za kujitegemea ambapo amepata kushirikiana na Dr. Dre, Warren G, Tupac na Snoop Dogg katika matoleo kadha wa kadha bab-kubwa ya wasanii hao. Nate Dogg ametoa albamu tatu za kujitegemea, "G-Funk Classics, Vol. 1 & 2" mnamo 1998, "Music and Me" mnamo 2001 na "Nate Dogg" mnamo 2008.
Nate Dogg amefariki mnamo mwaka wa 2011 huko mjini Long Beach, California, sababu za kufa ni kutokana na utatanishi mbalimbali uliosababishwa na kupooza kwa mwili.
Nate Dogg alizaliwa mjini Clarksdale, Mississippi. Alihamia mjini Long Beach, California akiwa na umri wa miaka 14 kwa kufuata kuchana kwa wazazi wake. Alikuwa rafiki na mwenza wa katika gumu hili la rap na marapa kama vile Snoop Dogg, Warren G, RBX, Daz Dillinger na binamu yake Butch Cassidy na Lil' ½ Dead. Ameanza kuimba akiwa bwana mdogo katika kanisa la New Hope Baptist Church huko mjini Long Beach na Life Line Baptist Church huko Clarksdale, Mississippi ambapo baba'ke bwana Daniel Lee Hale alikuwa mchungaji katika kanisa hilo. Akiwa na umri wa miaka 16 ameacha shule na kwenda kujiunga na United States Marine Corps, akitumikia kwa miaka mitatu.
213 (kundi)
213 ni kundi la muziki wa hip hop kutoka mjini Long Beach, California likiuanganishwa na msanii kama vile Snoop Dogg, Warren G na Nate Dogg.
Mwaka wa 2004, waliungana tena na kutoa albamu ya "The Hard Way", ambayo ilifikia #4 katika chati za Billboard 200 huko nchini Marekani. Albamu ilitoa single kama vile "Groupie Luv" na "So Fly". Jina la kundi linatokana na kodi ya eneo la Long Beach kwa kipindi chicho.
Q-Tip
Kamaal Ibn John Fareed (amezaliwea na jina la Jonathan Davis manmo tar. 10 Aprili 1970), anafahamika zaidi kwa jina lake la kisanii kama Q-Tip, ni msanii wa muziki wa hip hop kutoka mjini St. Albans, Queens, New York huko nchini Marekani. Ni mmoja kati ya wanachama matata kabisa wa kundi zima la hip hop la A Tribe Called Quest.
John Bush wa Allmusic anamwita "rapa/mtayarishaji mahiri katika historia nzima ya hip-hop," wakati wahariri wa About.com wamemweka katika orodha yao ya 50-Bora ya Watayarishaji wa Hip-Hop, na vilevile kumweka katika orodha yao ya Ma-MC Bora-50 wa Kipindi Chetu (1987–2007). Mwaka wa 2012, jarida la "The Source" wamemweka nafasi ya 20 katika orodha yao ya Washairi 50 Bora wa Muda Wote.
Jungle Brothers
The Jungle Brothers ni jina la kutaja kundi la muziki wa hip hop kutoka nchini Marekani. Hawa hutazamiwa kama waazilishi wa hip hop yenye mchanganyiko wa jazz na kuwa kama kundi la kwanza la hip hop kutumia muziki wa house katika hali ya hip-hop na kumtumia mtayarishaji wa muziki huo katika kazi zao. Kundi lilianza kutumbuiza katikati mwa miaka ya 1980 na wakafanikiwa kutoa albamu yao ya kwanza, "Straight Out the Jungle", mnamo mwezi wa Julai 1988. Kwa mtindo wa kutengeneza biti na mashairi yenye asili ya Kiafrika, kina Jungle Brothers wakawa maarufu mno na punde wakaungana na kundi lenye athira kubwa katika hip hop la Native Tongues. Wanachama wa awali unaunganishwa na Michael Small (Mike Gee), Nathaniel Hall (Afrika Baby Bam, kwa heshima ya Afrika Bambaataa) na Sammy Burwell (DJ Sammy B). Sammy B aliondoka kundini baada ya kundi kutoa "Raw Deluxe" in Mei 1997.
Mos Def
Dante Terrell Smith (amezaliwa tar. 11 Desemba 1973) ni jina la kutaja mwigizaji na MC kutoka nchini Marekani. Anafahamika zaidi kwa jina lake la kisanii kama Mos Def na Yasiin Bey. Alianza kazi zake muziki wa hip hop akiwa na kundi la Urban Thermo Dynamics, ambamo aliweza kuonekana katika albamu za Da Bush Babees na De La Soul.
Akiwa na Talib Kweli, ameanza kundi la Black Star, kundi ambalo limetoa albamu ilkiyokwenda kwa jina la "Black Star" mnamo mwaka wa 1998. Alikuwa chachu kubwa wa hip hop chipukizi wa miaka mwishoni mwa miaka ya 1990 wakati yupo na studio ya Rawkus Records.
Akiwa kama msanii wa kujitegemea, amefanikiwa kutoa albamu kadhaa ambazo ni "Black on Both Sides" mnamo 1999, "The New Danger" mnamo 2004, "True Magic" mnamo 2006, na "The Ecstatic" iliyotoka mnamo mwaka wa 2009.
Ijapokuwa awali alitambulika kwa kazi zake za muziki ambazo amezitoa, lakini tangu mwanzoni mwa miaka ya 2000, kazi nyingi za Mos Def katika chideo zimemfanya awe rapa pekee aliyeweza vyema katika kazi zake za uigizaji. Anafahamika zaidi kwa kucheza kwake kama Brother Sam katika igizo la Kimarekani la "Dexter". Mos Def amekuwa akijishughulisha mara kwa mara katika masuala ya kijamii na kisiasa.
Monie Love
Simone Gooden (amezaliwa tar. 2 Julai 1970), anafahamika zaidi kwa jina lake la kisanii kama Monie Love, ni emcee kutoka nchini Uingereza na mtangazaji wa redio wa zamani huko nchini Marekani. Alikuwa mtu aliyeheshimiwa sana katika hip hop ya Kiingereza, na kuleta mgongano/athira kubwa na wasaili/maemcee wengine wa kike wa Kimarekani kama vile Queen Latifah, vilevile kupitia uanchama wake na baadhi ya makundi mwishoni mwa miaka ya 1980/mwanzoni mwa miaka ya 1990 - Native Tongues. Love alikuwa miongoni mwa wasanii wa kwanza wa BritHop kuingia mkataba na kusambaziwa kazi zake dunia nzima na mastudio makubwakubwa duniani.
Love alizaliwa katika eneo la Battersea la mjini London. Huyu ni mdogo wake mwnamuziki wa muziki wa techno Dave Angel, na alikuwa binti wa baba aliyekuwa akipiga muziki wa jazz kutoka mjini London.
Love alizanza kazi yake ya hip hop/BritHop akiwa kama emcee kwenye kundi la Kiingereza la Jus Bad, kundi ambalo linaunganishwa na DJ Pogo, Sparki, na MC Mell'O'. Kundi hilo lilitoa kibao cha kilichokwenda kwa jina la "Free Style/Proud" katika studio moja ya kujitegemea Tuff Groove mnamo 1988.
Love alianza kujipatia umaarufu wake wa kujulikana kibiashara nchini Marekani baada ya kuuza sura katika single ya Queen Latifah iliyojishindia Grammy Award "Ladies First," vilevile kwenye kibao cha Adeva "Ring My Bell," na kwa kina Jungle Brothers' "Doin' Our Own Dang," na kibao kikali cha kina De La Soul "Buddy." Umaarufu huo umepelekea kuingia mkataba na Warner Bros. Records, inamfanya Love kuwa miongoni mwa wasanii wachacha sana wa British hip-hop kufanya juhudi za kutoa kazi zao na mastudio makubwakubwa duniani.
Prince Paul (mtayarishaji)
Paul Huston, (amezaliwa tar. 2 Aprili 1967) anajulikana zaidi kwa jina lake la kisanii kama Prince Paul, ni DJ na mtayarishaji wa rekodi za muziki wa hip hop kutoka nchini Marekani. Pia alikuwa mmoja kati ya waanzilishi wa kundi la Gravediggaz ambamo alitumia jina la The Undertaker.
Awali alikuwa mwanachama wa Stetsasonic, ametayarisha vibao chungumzima katika maalbamu ya hip-hop kama vile albamu ya kwanza ya 3rd Bass ya 1989 "The Cactus Album" na albamu za kwanza tatu za De La Soul. Baada ya hapo akawaweka albamu mbili zakujitegemea kwa pamoja: "" na "A Prince Among Thieves", ambamo ndani yake kulikuwa na Big Daddy Kane, Xzibit, Kool Keith na Everlast.
Yeye, akiwana Frukwan wa Stetsasonic, Too Poetic wa Brothers Grimm, na The RZA wa Wu-Tang Clan, wameunda kundi la Gravediggaz.
Filipi
Filipi (kwa Kigiriki Φίλιπποι, "Philippoi") ulikuwa mji wa Makedonia ya mashariki, ulioanzishwa na Filipo II wa Makedonia mwaka 356 KK ukaachwa katika karne ya 14 kutokana na uvamizi wa Waturuki.
Leo kuna Filippoi tena karibu na magofu ya mji wa zamani katika mkoa wa Makedonia ya mashariki na Thrakia nchini Ugiriki.
Kadiri ya Agano Jipya, mwaka 49 au 50 mji ulitembelewa na Mtume Paulo kutokana na njozi aliyoipata ikiwa na himizo la kuingia Ulaya ili kuwaletea Injili Wamakedonia (Mdo 16:9-10).
Matendo ya Mitume kinasimulia hivi: 16:11 Basi tukang’oa nanga kutoka Troa, tukafika Samothrake kwa tanga moja, na siku ya pili tukafika Neapoli; 12 na kutoka hapo tukafika Filipi, mji wa Makedonia, mji ulio mkuu katika jimbo lile, mahali walipohamia Warumi; tukawa katika mji huu, tukikaa siku kadha wa kadha. 13 Hata siku ya sabato tukatoka nje ya lango, tukaenda kando ya mto, ambapo tukadhani ya kuwa pana mahali pa kusali; tukaketi, tukasema na wanawake waliokutana pale. 14 Mwanamke mmoja, jina lake Lidia, mwenye kuuza rangi ya zambarau, mwenyeji wa Thiatira, mcha Mungu, akatusikiliza, ambaye moyo wake ulifunguliwa na Bwana, ayatunze maneno yaliyonenwa na Paulo. 15 Hata alipokwisha kubatizwa, yeye na nyumba yake, akatusihi, akisema, Kama mmeniona kuwa mwaminifu kwa Bwana, ingieni nyumbani mwangu mkakae. Akatushurutisha.
Paulo alidumisha uhusiano mzuri na jumuia ya Kikristo aliyoweza kuianzisha huko kwa muda mfupi, akaitembelea tena mwaka 56 na 57.
Waraka kwa Wafilipi uliweza kuandikwa miaka 61-62.
Chuo Kikuu cha Niccolò Cusano
Chuo Kikuu cha Niccolò Cusano ("Università degli Studi Niccolò Cusano" - UNICUSANO) ni chuo kikuu maarufu nchini Italia, kilichoanzishwa mwaka 2006 jijini Roma.
Nikolasi wa Myra
Mtakatifu Nikolasi (Gir. Ἅγιος Νικόλαος "agios nikolaos"; 270 – 6 Desemba 343), au Nikolasi wa Myra alikuwa askofu wa mji wa Myra akaendelea kuwa mmoja wa watakatifu maarufu wa Kanisa la Kikristo.
Tarehe 6 Desemba ni sikukuu yake inayosheherekewa na Wakristo Wakatoliki, Waorthodoksi na pia na sehemu ya Waprotestanti katika Ulaya ya kati na kaskazini.
Hakuna habari nyingi za kihistoria zenye uhakika juu ya maisha yake lakini hadithi zilizosimuliwa juu yake ziko tele.
Myra leo hii inaitwa Demre, ni mji kusini mwa Uturuki, si mbali na Antalya. Ulikuwa mji wa bandari.
Nikolasi alikuwa na sifa ya kutenda miujiza pamoja na uponyaji.
Anasemekana alikuwa na tabia ya kuwaletea watu maskini na watoto zawadi kwa siri; kwa hiyo hukumbukwa hadi leo kwenye sikukuu yake ambako watoto katika nchi mbalimbali hupokea zawadi zinazowekwa ndani ya viatu au ndani ya soksi.
Kutokana na desturi hii amekuwa pia kielelezo au chanzo cha Baba Krismasi iliyo desturi badala ya Nikolasi.
Katika Ulaya ya karne za kati aliheshimiwa kama mtakatifu msimamizi wa wanabahari na wafanyabiashara; hapo ni sababu mojawapo ya kwamba kuna makanisa mengi sana yenye jina lake.
Nikola Tavelic
Nikola Tavelić (Šibenik, 1340 hivi - Yerusalemu, leo kati ya Israeli na Palestina, 14 Novemba 1391) alikuwa mtawa wa shirika la Ndugu Wadogo, padri na mmisionari katika Nchi takatifu ya Yesu.
Alitangazwa na Papa Leo XIII kuwa mwenye heri mwaka 1889, halafu na Papa Paulo VI kuwa mtakatifu tarehe 21 Juni 1970. Ni wa kwanza kutoka Croatia.
Anaheshimiwa na Kanisa Katoliki kama mfiadini pamoja na Stefano wa Cuneo, Deodato wa Ruticinium na Petro wa Narbone. Sikukuu yao ni tarehe waliyouawa na Waislamu waliowahubiria Injili.
Nchi takatifu
Nchi takatifu ni jina la heshima ya kidini linalopewa eneo maalumu huko Mashariki ya Kati kadiri ya imani ya Uyahudi, Ukristo na Uislamu.
Stefano wa Cuneo
Stefano wa Cuneo (Cuneo, Italia - Yerusalemu, leo kati ya Israeli na Palestina, 14 Novemba 1391) alikuwa mtawa wa shirika la Ndugu Wadogo, padri na mmisionari katika Nchi takatifu ya Yesu.
Kabla ya kwenda huko aliishi kitawa katika kisiwa cha Corsica, leo sehemu ya Ufaransa.
Alitangazwa na Papa Leo XIII kuwa mwenye heri mwaka 1889, halafu na Papa Paulo VI kuwa mtakatifu tarehe 21 Juni 1970.
Anaheshimiwa na Kanisa Katoliki kama mfiadini pamoja na Nikola Tavelic, Deodato wa Ruticinium na Petro wa Narbone. Sikukuu yao ni tarehe waliyouawa na Waislamu waliowahubiria Injili.
Vipengele vya miktadha ya sajili za lugha
Jina lingine la sajili za lugha ni rejesta au rejista za lugha.
Sajili za lugha ni matumizi ya lugha mbalimbali katika miktadha tofauti.
Sajili hujikita katika vipengele vifuatavyo:
Mwandishi ni Mwalimu Bonface Kiage Onchari
Black Sheep
Black Sheep ni kundi la hip hop linalounganishwa na wasanii wawili kutoka mjini Queens, New York. Ndani yake anakuja Andres "Dres" Titus na William "Mista Lawnge" McLean. Wawili hawa wanatokea mjini New York, lakini walikutana wakati wakiwa vijana huko mjini North Carolina, ambapo familia zao zilihamia huko.
Kundi lilikuwa na uhusiano na Native Tongues, ambamo wakiwa pamoja na Jungle Brothers, A Tribe Called Quest, na De La Soul. Baada ya kuwa pamoja kunako 1989, Black Sheep wakatoa albamu yao ya kwanza mnamo 1991 wakiwa na kibao chao kikali cha "Flavor of the Month" na baadaye kutoa albamu ya kwanza ya "A Wolf in Sheep's Clothing", ambapo iliwapatia sifa na umaarufu wa kina katika jumuia nzima ya hip-hop kwa mashairi na albamu yao isio na kifani.
Baada ya miaka sita ya kuwa pamoja, Black Sheep wakatengana mnamo 1995, lakini wakaamua kuungana tena baada ya miaka 5.
Deodato wa Ruticinium
Deodato wa Ruticinium au Diode Aribert (labda Rodez, Ufaransa 1340 hivi - Yerusalemu, leo kati ya Israeli na Palestina, 14 Novemba 1391) alikuwa mtawa wa shirika la Ndugu Wadogo, padri na mmisionari kwanza Bosnia, halafu katika Nchi takatifu ya Yesu.
Alitangazwa na Papa Leo XIII kuwa mwenye heri mwaka 1889, halafu na Papa Paulo VI kuwa mtakatifu tarehe 21 Juni 1970.
Anaheshimiwa na Kanisa Katoliki kama mfiadini pamoja na Nikola Tavelic, Stefano wa Cuneo na Petro wa Narbone. Sikukuu yao ni tarehe waliyouawa na Waislamu waliowahubiria Injili.
Petro wa Narbone
Petro wa Narbone (Narbonne, Ufaransa - Yerusalemu, leo kati ya Israeli na Palestina, 14 Novemba 1391) alikuwa mtawa wa shirika la Ndugu Wadogo, padri na mmisionari katika Nchi takatifu ya Yesu.
Kabla hajaenda huko aliishi miaka 15 katika makao ya upwekeni ya Brogliano (Italia).
Alitangazwa na Papa Leo XIII kuwa mwenye heri mwaka 1889, halafu na Papa Paulo VI kuwa mtakatifu tarehe 21 Juni 1970.
Anaheshimiwa na Kanisa Katoliki kama mfiadini pamoja na Nikola Tavelic, Deodato wa Ruticinium na Stefano wa Cuneo. Sikukuu yao ni tarehe waliyouawa na Waislamu waliowahubiria Injili.
Mgunga
Migunga ni miti ya jenasi "Vachellia" katika familia Fabaceae yenye miiba mirefu kiasi na majani yenye sehemu nyingi. Zamani spishi hizi ziliainishwa katika jenasi "Acacia" lakini wanasayansi wamegawanya jenasi hii kwenye jenasi tano: "Acacia", "Vachellia", "Senegalia", "Acaciella" na "Mariosousa". Spishi za "Vachellia" zina miiba miwili mirefu na nyofu kwenye kila kifundo. Miti hii inatokea maeneo kavu ya Afrika, Amerika, Asia, Australia na Ulaya (imewasilishwa).